SS Lazio

**Società Sportiva Lazio** () on roomalainen jalkapalloseura, joka pelaa Italian korkeimmalla sarjatasolla Serie A:ssa. Seura on saanut nimensä Latiumin alueen italiankielisestä nimestä, ja joukkue on perinteisesti hankkinut kannattajansa esikaupungeista sekä ylemmistä luokista. Seuran värit, taivaansinen ja valkoinen, ovat peräisin Olympiaperinteen kotimaan, Kreikan, lipusta. Joukkue tunnetaan lempinimillä *Biancocelesti*, joka tulee seuran väreistä (bianco,  ’valkoinen’; celeste, ’taivaansininen’), sekä *Aquilotti* (’nuoret kotkat’).

Lazio sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 22.

## Historia
SS Lazio perustettiin vuonna 1900. Seura on perinteisesti hankkinut kannattajansa Rooman esikaupungeista ja ylemmistä yhteiskuntaluokista, päinvastoin kuin paikallisvastustaja AS Roma. erustajat valitsivat joukkueen väreiksi valkoisen ja taivaansinisen kunnioittaakseen Kreikkaa, olympialaisten syntysijaa. Alun perin seura keskittyi soutuun, uintiin ja yleisurheiluun, mutta jalkapallo tuli mukaan monilajiseuran toimintaan jo toisena vuonna.

Ennen kansalliseen liigajärjestelmään liittymistä Lazio voitti Campionato Romanon (Rooman mestaruuden) vuonna 1907. Vuosina 1910–1912 seura menestyi vahvasti Terza Categoria -sarjassa, joka oli tuolloin jaettu alueellisiin lohkoihin. Lazio kohtasi usein muita roomalaisseuroja, kuten SGS Fortitudon, SS Juventuksen ja Roman.

Lazio olisi voinut voittaa ensimmäisen kansallisen mestaruutensa jo vuonna 1915: seura johti Prima Categoria -sarjaa, kunnes kausi keskeytyi ensimmäisen maailmansodan vuoksi. Hyvät otteet jatkuivat sodan jälkeen. Menestys jäi vaatimattomaksi aina Serie A:n perustamiseen asti, vaikka esimerkiksi 1930-luvulla seurassa pelasi Italian maajoukkueen tähti Silvio Piola.

Useiden vuosikymmenten vaisun jakson jälkeen seuran ensimmäinen pokaali tuli vuonna 1958 Coppa Italiasta. Vain kolme vuotta myöhemmin seura kuitenkin putosi Serie B:hen. Useiden keskinkertaisten kausien jälkeen sekä Serie A:ssa että Serie B:ssä Lazio rakensi vahvan joukkueen kapteeni Giuseppe Wilsonin ja maalintekijä Giorgio Chinaglian johdolla ja voitti ensimmäisen mestaruuden (mestaruuden) vuonna 1974. 

### Totonero-skandaalit
Vuonna 1980 Lazio putosi Serie B:hen rangaistuksena osallistumisestaan Totonero-skandaaliin, eli jalkapallon laittomaan vedonlyöntiin. Useiden muiden seurojen osallisuuden ohella Laziota ja Milania rankaistiin koviten sopupeli-skandaalissa.

Toinen kova isku tuli kuusi vuotta myöhemmin Totenero 1986 -vedonlyöntiskandaalissa. Lazio oli yksi monista seuroista, jotka saivat pistevähennyksen, ja seura oli lähellä pudota jopa Serie C:hen.

### Cragnottin aikakausi (1992–2002)
Seura pysyi marginaalissa aina vuoteen 1992 asti, jolloin Sergio Cragnotti osti seuran. Uusi omistaja käänsi lehden uuteen suuntaan ja alkoi investoida voimakkaasti huippupelaajiin, kuten Paul Gascoigneen, Juan Sebastián Veróniin, Christian Vieriin ja Hernán Crespoon, jonka 52 miljoonan dollarin siirto rikkoi maailman ennätyksen.

Tärkeä nimitys oli myös Sven-Göran Eriksson päävalmentajaksi vuonna 1997–1998. Hänen joukkueensa voitti Coppa Italian heti ensimmäisellä kaudella ja oli lähellä UEFA-cupin voittoa, mutta hävisi finaalissa selvästi vahvemmalle Interille. Seura eteni Cup-voittajien cupin voittoon vuonna 1999. Seuraavalla kaudella, 2000, Lazio voitti Serie A:n mestaruuden.

Vuosisadan vaihde oli Biancocelestille erittäin menestyksekäs: seura voitti kolme Coppa Italiaa (1998, 2000, 2004) sekä viimeisen Cup-voittajien cupin vuonna 1999.

### Cragnottin jälkeen (2002–)
Cragnottin pakotun lähdön jälkeen vuonna 2002 ja muutamien epäonnistuneiden kalliiden hankintojen myötä Lazio joutui myymään tähtipelaajiaan välttääkseen konkurssin. Seura palasi keskinkertaisuuteen, mutta onnistui silti yllättämään voittamalla kaksi Coppa Italiaa vuosina 2009 ja 2013.

Vuoden 2006 Italian jalkapalloskandaalin jälkiselvittelyissä SS Lazio tuomittiin pudotettavaksi Serie B:hen ja pistevähennyksiin. Seuran tekemä valitus meni kuitenkin läpi, ja seura aloitti kauden 2006–2007 Serie A:ssa seitsemästä miinuspisteestä. Vetoomustuomioistuin kevensi tuomiota lokakuun lopussa kauden jo alettua, ja Lazio sai lopulta vain kolme miinuspistettä. Kesällä 2011 SS Lazio hankki Bayern Münchenin hyökkääjän Miroslav Klosen. Klose osoittautui nappihankinnaksi, sillä 2.3.2012 mennessä tämä oli tehnyt jo 16 maalia (12 Serie A:ssa).

## Saavutukset
* **[[Serie A]]:** 1973–1974, 1999–2000 **(2)**
* **[[Italian cup]]:** 1958, 1997–1998, 1999–2000, 2003–2004, 2008–2009, 2012–2013, 2018–2019 **(7)**
* **[[Italian supercup]]:** 1999, 2000, 2009, 2017, 2019 **(5)**
* **[[Cup-voittajien cup]]: **1998–1999 **(1)**
* **[[UEFA Super Cup]]: **1999 **(1)**

## Pelaajat
:*Päivitetty 4. helmikuuta 2026.*

### Tunnettuja pelaajia

*  Demetrio Albertini
*  Matías Almeyda
*  Dino Baggio
*  Valon Behrami
*  Alen Bokšić
*  Pierluigi Casiraghi
*  Giorgio Chinaglia
*  Djibril Cissé
*  Sérgio Conceição
*  Fernando Couto
*  Hernán Crespo
*  Julio Ricardo Cruz
* Paolo Di Canio
*  Roberto Di Matteo
*  Thomas Doll
*  Giuseppe Favalli
*  Stefano Fiore
*  Paul Gascoigne
*  Giuliano Giannichedda
*  Simone Inzaghi
*  Vladimir Jugović
*  Aleksandar Kolarov
*  Michael Laudrup
*  Stephan Lichtsteiner
*  Fabio Liverani
*  Claudio López
*  Roberto Mancini
*  Luca Marchegiani
*  Gaizka Mendieta
*  Siniša Mihajlović
*  Fernando Muslera
*  Pavel Nedved
*  Alessandro Nesta
*  Massimo Oddo
*  Giuseppe Pancaro
*  Goran Pandev
*  Angelo Peruzzi
*  Silvio Piola
*  Karel Poborský
*  Fabrizio Ravanelli
*  Karl-Heinz Riedle
*  Tommaso Rocchi
*  David Rozehnal
*  Louis Saha
*  Marcelo Salas
*  Néstor Sensini
*  Giuseppe Signori
*  Diego Simeone
*  Juan Pablo Sorín
*  Jaap Stam
*  Dejan Stanković
*  Mauro Tassotti
*  Juan Sebastián Verón
*  Christian Vieri
*  Aron Winter
*  Miroslav Klose

## Entisiä päävalmentajia

* 1988–1990  Giuseppe Materazzi
* 1990–1994  Dino Zoff
* 1994–1997  Zdeněk Zeman
* 1997  Dino Zoff
* 1997–2001  Sven-Göran Eriksson
* 2001  Dino Zoff
* 2001–2002  Alberto Zaccheroni
* 2002–2004  Roberto Mancini
* 2004  Domenico Caso
* 2004–2005  Giuseppe Papadopoulo
* 2005–2009  Delio Rossi
* 2009–2010  Davide Ballardini
* 2010–2012  Edoardo Reja
* 2012–2013  Vladimir Petković
* 2014  Edoardo Reja
* 2014–2016  Stefano Pioli
* 2016–2021  Simone Inzaghi
* 2021–2024  Maurizio Sarri
* 2024  Igor Tudor
* 2024–2025  Marco Baroni

## Lähteet

## Aiheesta muualla

*Virallinen kotisivu 
*Johtava englanninkielinen fanisivusto ja keskustelufoorumi